KZN-polisie ontwapen April talle in dié provinsieArgieffoto Polisie in KwaZulu-Natal het sedert die begin van April beslag gelê op ŉ allemintige 132 onwettige vuurwapens en ammunisie én altesaam 149 verdagtes is tydens verskeie operasies in dié provinsie vasgetrek. Lt.kol. Thulani Zwane, woordvoerder van die polisie, het gesê die polisie het operasies uitgevoer spesifiek met die oog op die “vermindering van die hoeveelheid wapens in die hande van misdadigers”. Die verdagtes is in onder meer Greytown, KwaDukuza, Bulwer, Amangwe, Esikhaleni en Estcourt in hegtenis geneem. Die wapens waarop daar beslag gelê is sluit 122 pistole, drie jaggewere, vier haelgewere en drie tuisgemaakte wapens in. “Die wapens sal vir ballistiese toetse gestuur word om vas te stel of dit in die uitvoer van enige ander misdade gebruik is.” Volgens Zwane het alle verdagtes reeds in hul onderskeie landdroshowe voorgekom. Die polisie het die gemeenskappe aangemoedig om enige persoon wat in die besit van ŉ ongelisensieerde vuurwapen is by die polisie aan te meld.